بو گون شامپیونلار لیگینده 1/4 فینالین داها 2 اویونو کئچیریله‌جک.
بونونلا دا بو مرحله‌ده ایلک موسابیقه لره یئکون وورولا‌جاق.
گئجه‌نین اویونلاریندان‌ بیری آمستردام-دا اولا‌جاق. "آژاکس" دوغما طرفدارلاری اؤنونده "یوونتوس"و سیناغا چکه‌جک. بوندان اوولکی مرحله‌ده تورنیرین سون قالیبی "رئال"ی موباریزه‌دن کنارلاشدیرا‌راق، هوللاندیا کلوبو ایتالیا نهنگینه ده عینی عاقبتی یاشاتماق ایستییر. "یوونتوس" ایسه جوتون تالعینی ائله سفرده‌جه حل ائدیب، جاواب موسابیقه سینه راحت چیخماق حاقدا دوشونور.
گئجه‌نین ان ماراق‌لی قارشیلاشماسی ایسه اینگیلتره‌ده کئچیریله‌جک. 1/8 فینالدا پاری سن ژرمنی شامپیونلار لیگیندن اوزاق‌لاش‌دیران "منچستر یونایتد" "بارسلونا"نی قوناق ائده‌جک. "قیرمیزی شیطان‌لار" دوغما میدان عاملیندن ماکسیموم یارارلانیب غلبه قازانماق، کاتالونیا‌لی‌لار ایسه منچستر سفرین‌دن صرفه‌لی نتیجه ایله قاییتماق آرزوسوندا‌دیرلار.
تیملر آراسیندا جاواب قارشیلاشما‌لاری ایسه آوریلین 16-دا اولا‌جاق.
قئید ائدک کی، 1/4 فینال مرحله‌سی‌نین ایلک ایکی اویونو دونن کئچیریلیب.
شامپیونلار لیگی، 1/4 فینال مرحله‌سی‌نین ایلک اویون‌لاری
10 آوریل
"آژاکس" (هوللاندیا) – "یوونتوس" (ایتالیا)
"منچستر یونایتد" (اینگیلتره) – "بارسلونا" (ایسپانیا)
9  آوریل
"لیورپول" (اینگیلتره) – "پورتو" (پورتوقالیا) - 0:2
"تاتنهام" (اینگیلتره) – "منچستر سیتی" (اینگیلتره) - 0:1
